**Procediments d'acomiadament col·lectiu i de suspensió de contractes i reducció de jornada per causes econòmiques, tècniques, organitzatives i de producció**

1. Amb caràcter previ, l’empresa ha d’elaborar una memòria que justifiqui les causes que justifiquin l’expedient de regulació, bé sigui per causes productives (manca de comandes) o bé causes econòmiques (pèrdues o previsió de pèrdues). Al dossier trobareu un model anomenat “memoria ere temporal” que us pot ajudar.

2.- L'expedient s'inicia amb la comunicació de l'obertura del període de consultes als representants legals dels treballadors (model al dossier anomenat “3. Inici consultes ERE TEMPORAL”, i simultàniament l'empresa comunica a l'Autoritat Laboral l'inici del procediment per via telemàtica, adjuntant mitjançant el tràmit [Comunicació d'acomiadaments col·lectius i/o suspensió de contractes i/o reducció de jornada temporal](http://web.gencat.cat/ca/tramits/tramits-temes/Procediment-dacomiadament-collectiu-de-suspensio-de-contractes-i-de-reduccio-de-jornada-arts.-47-i-51-ET?category=771159ce-a82c-11e3-a972-000c29052e2c&moda=1). El document es pot trobar en aquesta adreça electrònica de la web del departament de treball <http://web.gencat.cat/ca/tramits/tramits-temes/Procediment-dacomiadament-collectiu-de-suspensio-de-contractes-i-de-reduccio-de-jornada-arts.-47-i-51-ET?category=771159ce-a82c-11e3-a972-000c29052e2c&moda=1> i la documentació que s’ha d’annexar també la podeu trobar en aquesta adreça.

2.1 En cas de no existir RLT a l’empresa, els treballadors han de constituir una comissió ad hoc que negoci amb l’empresa en un termini màxim de 5 dies (formada com a màxim per tres treballadors elegits per la plantilla), al dossier trobareu un model anomenat “6. Comunicació constitució comissió negociadora, no RLT”, per a comunicar als treballadors aquesta circumstància. Un cop formada la comissió, els treballadors comunicaran a l’empresa aquest fet mitjançant un model semblant al del dossier anomenat “Constitución comisión negociadora”. Un cop constituïda la comissió, s’inicia el punt 2.

3.- **A-** [Interlocutors en el període de consultes](https://treball.gencat.cat/web/.content/07_-_relacions_laborals/documents/02_-_drets_i_deures_empresa/arxius/interlocutors_pc.pdf)  
  
L'article 41.4 de l'Estatut dels Treballadors regula el relatiu a la representació dels treballadors durant el període de consultes.  
  
**B- Objecte i requisits del període de consultes**

L'**objecte** del període de consultes és arribar a un acord, mitjançant una negociació de bona fe, a tal efecte els **representants dels treballadors hauran de disposar des de l'inici** del període de consultes de **tota la documentació preceptiva**.

S'ha d'aixecar **acta de cadascuna de les reunions**.

A l'obertura del període de consultes es fixarà un **calendari de reunions**, amb el número mínim de reunions i els intervals màxims entre reunions previstos a l'article 7 (acomiadaments col·lectius) i a l'article 20 (expedients de mesures temporals) i article 23 del RDL8/2020, la **durada del període de consultes** no serà superior a 7 dies naturals. El model d’acta serà el que trobareu al dossier amb el nom de “9. Acta reunió ERE temporal reducció de jornada, acord”.

4.- **C- Finalització del període de consultes i comunicació empresarial**

Un cop finalitzat el període de consultes, i en el termini màxim de 7 dies des de la darrera reunió (termini de caducitat), l'empresa comunicarà la seva decisió final a la representació dels treballadors i a l'Autoritat Laboral mitjançant el tràmit [Comunicació de decisió empresarial](http://web.gencat.cat/ca/tramits/tramits-temes/Procediment-dacomiadament-collectiu-de-suspensio-de-contractes-i-de-reduccio-de-jornada-arts.-47-i-51-ET?category=&moda=2).

Perquè es pugui considerar que el **període de consultes ha finalitzat** **amb acord** es requereix la conformitat de la majoria dels representants legals dels treballadors, o membres de la comissió negociadora, i a més, que aquests representin a la majoria dels treballadors del centre o centres de treball afectats.

TOTS ELS TRÀMITS DE COMUNICACIÓ A L’ADMINISTRACIÓ S’HAN DE FER VIA TELEMÀTICA MITJANÇANT EL VOSTRE CERTIFICAT DIGITAL.